Minősített szótöbbség

**Budapest Főváros XI. Kerület Újbuda Önkormányzata Képviselő-testülete**

25/2019. (VI. 18.) önkormányzati rendelete

**Budapest XI. kerület Kelenvölgy egyes területeire változtatási tilalom elrendeléséről**

Budapest Főváros XI. Kerület Újbuda Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 21. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva a következőket rendeli el:

**1. §** Budapest Főváros XI. kerület Újbuda Önkormányzata a Budapest XI. kerület, kerülethatár – pécsi vasútvonal – Sáfrány utca – Kondorosi út – Solt utca – Andor utca – Egér út – Balatoni út – villamos vonal által határolt terület által határolt területen (Kerületi Építési Szabályzat 8. üteme) a Budapest Főváros Településszerkezeti Terve szerinti – a mellékletben jelölt – kertvárosias, laza beépítésű lakóterületeire (Lke-2 övezet), továbbá – a mellékletben jelölt – intézményi, jellemzően szabadonálló jellegű területeire (Vi-2 övezet) a kerületi építési szabályzat készítésének időszakára változtatási tilalmat rendel el.

**2. §** Ez a rendelet a kihirdetését követő napon lép hatályba és a Budapest XI. kerület, kerülethatár – pécsi vasútvonal – Sáfrány utca – Kondorosi út – Solt utca – Andor utca – Egér út – Balatoni út – villamos vonal által határolt terület kerületi építési szabályzatról szóló (Kerületi Építési Szabályzat 8. üteme) rendelet hatályba lépésének napján hatályát veszti.

|  |  |
| --- | --- |
| **dr. Hoffmann Tamás**  **polgármester** | **Vargáné dr. Kremzner Zsuzsanna**  **jegyző** |